હોઝિયરી શોર્ટ્સ કે જે પહેરીને તમે મોર્નિંગ વોક પર જઇ શકો છો. આખા દિવસ ઘરમાં પહેરવુ હોય તો પહેરી શકો છો. આ શોર્ટ્સ પહેરીને જીમમાં પણ જઇ શકો છો. કારણ કે આ શોર્ટ્સ એવા હોય છે કે જે સહેલાઇથી સ્ટ્રેચ થઇ શકે છે. અને આ શોર્ટ્સ કોટન હોવાથી પરસેવાની પણ ઝંઝટ નથી થતી. આવા શોર્ટ્સ સાથે પ્લેન અથવા તો પ્રિન્ટેડ ટી-શર્ટ સારા લાગે છે. જો તમારી પાસે કાર્ગો ટ્રાઉઝર પડ્યા છે તો એને કાપીને તમે કાર્ગો શોર્ટ્સ બનાવી શકો છો. જો કે ઓરિજનલ કાર્ગો પેન્ટનો કલર ગ્રીન કલરનો હોય છે પણ હવે આમાં પણ ઘણા ઓપ્શન ઉપલબ્ધ છે. આવા શોર્ટ્સ પર કોન્ટ્રાસ્ટ કલરમાં ટી-શર્ટ વધુ સારા લાગે છે. કોટન પ્લેન શોર્ટ્સ બે પ્રકારના હોય છે એક તો જેમાં ઇલાસ્ટિક હોય છે અને બીજુ કે જેમાં કમરના માપના હિસાબે બટન અને ઝીપ આપેલા હોય છે. ઇલાસ્ટિક વાળા શોર્ટ્સ તો તમે ઘરમાં પહેરો તો વધુ સારા લાગશે. ઝીપ અને બટનવાળા શોર્ટ્સ તો તમે ફ્રેન્ડ્સ સાથે બહાર જાવ કે પછી આઉટીંગમાં જાવ ત્યારે પહેરી શકો છો. આ પ્રકારના શોર્ટ્સ પર તમે ફોર્મલ શર્ટ્ પહેરી ઇનશર્ટ કરી શકો છો. કોટન પ્રિન્ટેડ શોર્ટ્સ પર અલગ-અલગ જાતની પ્રિન્ટ કરવામાં આવી હોય છે. આવા શોર્ટ્સ આઉટીંગમાં વધુ સારા લાગે છે. અને આમાં કલર અને પ્રિન્ટનાં ઓપ્શન પણ એટલા બધા ઉપલબ્ધ હોય છે કે મોટાભાગની યુવતીઓ આ શોર્ટ્સ પહેરવાનું વધુ પસંદ કરે છે.